KYK: Lesufi tree in ná slanery en skoppery in badkamer | Netwerk24
Deur Werner Beukes 23 Oktober 2019 09:47
Panyaza Lesufi, LUR vir onderwys in Gauteng, gaan Woensdag die Hoërskool Kempton Park aan die Oos-Rand besoek nadat ’n video wyd versprei is van een leerling wat ’n ander een aanrand.
Die video, wat in die badkamer geneem is, wys hoe ’n leerling ’n medeleerling slaan en skop voordat hy hom op die vloer neergooi.
Steve Mabona, Lesufi se woordvoerder, het bevestig die LUR gaan met die skool se bestuur en personeel vergader om die feite van die saak vas te stel.
“Hy gaan uitvind wat gebeur het en of enige stappe teen die leerling gedoen word,” sê Mabona.
Dit is nie bekend wanneer die video geneem is nie.
Meer oor: Panyaza Lesufi | Hoërskool Kempton Park | Aanranding
Kind glo met klip in gesig gegooi by laerskool in Bloem Kyk ’n DVD: Gamer
JY LEES NOU Kyk ’n DVD: Gamer
Die verwronge breine agter die Crank-rolprente het die aksie-knop nou selfs vinniger gestel. Die vertrekpunt is belowend: Eendag in die nabye toekoms sal regte mense die digitale avatars (inkarnasies) in rekenaarspeletjies vervang. Dan kan jy teen betaling deur ’n speler beheer word of self beheer uitoefen.
As jy ’n aanhanger van die Crank-rolprente is, sal die wilde kamerawerk en die aanslag van kaal borste, geweld en bloed jou waarskynlik bevredig. Maar daar is darem ook ’n storie: Kable (Butler), ’n gevangene in die dodesel, word gedwing om in die aanlynspeletjie Slayers vir sy lewe én die vryheid van sy vrou en dogter te veg. Sal hy uit die speletjie kan ontsnap en met die tegno-genie en skepper van Slayers, Ken Castle, kan afreken?
In een van die twee bonusinsetsels op die DVD erken die regisseurs hulle wou ‘‘die gehoor martel deur hulle met ’n hamer oor die kop te slaan’’. As jy ’n kanniedood-speler is of straf geniet, kyk dit. So nie, hou verby.
Wetenskapsfiksie-aksie. Met Gerard Butler, Michael C. Hall en Amber Valletta. Regie: Mark Neveldine en Brian Taylor. 2009. 95 min. 16GTSN.
Wat ons dink: 2/5